
DISSERTATIO  MEDICA 


INAUGURALIS 


DE 

DYSPEPSIA. 


PROCEMIUM. 

V enter  non  solum  “  Magister  Artis  ingeni- 
que  largitor,”  uti  Persius  cecinit;  sed  et  princeps 
viscerum  sedes,  centrum  nutritionis  corporis  est. 
Ventriculus  quidem  vix  ulli  corporis  organo  cedit, 
sive  gravia  ejus  munera,  sive  consensus  cum  aliis 
partibus  ejus  complures  spectemus.  In  ventre 
superiore  situs,  contactu  suo,  caetera  ibi  circumja¬ 
centia  viscera  et  multum  afficit,  et  multum  ab  iis 

afficitur  vicissim.  Cum  corde  quoque,  ipsoque 
cerebro  et  genere  nervoso,  perpetuo  consentit.  Nec 
minor  ei  morborum  quam  affectuum  munerumque 
sanorum  varietas  est ;  quam  vero  turbam,  utcun¬ 
que  multiplicem,  unus,  Dyspepsia,  quasi  semper 
comitatur,  ipsa  omnium  summi  momenti  saepissi¬ 
me  contingens.  Licet  enim  saepius  fauste  desinat, 
vitae  tamen  commodis  convictus  gaudiis  fere  in¬ 
terdicit.  Multis  quoque  lentos  tandemque  letha- 
les  morbos  superinducit ;  nec  desunt  exempla  qui¬ 
bus  propter  diagnosios  obscuritatem,  idonea  cura¬ 
tio  quam  inde  deduci  necesse  est,  fere  impossibilis 
fit.  Dignissimum  igitur  praebet  argumentum  ad 
dissertationem  medicam,  nec  facile  intra  limites 
ejusmodi  cohibendum. 

-id&d  ,  .  v  >  -  i  siit  ;  acroiMi 

'&9n^yi$9<K>  funi 

DEFINITIO. - NOMEN 

3nr*vv'i  m'f  4Uga9CTBY(  I 

Dyspepsia,  vocabulum  antiquissimum  adhibe¬ 
tur  a  prisco  Catone  (in  capite  cxxvii.  de  Re  Rus¬ 
tica)  eum  morbum  significare,  quo  cibus  non  conco¬ 
quitur.  Dys  enim  difficilis  est,  pepsia  concoctio. 
Saepe  apud  antiquos  cruditas  audit ;  nec  bene 
quidem  sub  nomine  Dyspepsiae,  apud  scriptores 


DE  DYSPEPSIA. 


3 


recentiores  descripta  fuit  ante  Culleni  aetatem, 
qui  pauculis  verbis,  signa  pene  omnia  hujus  mali 
olim  sub  titulis  diversissimis  indictaa,  in  unum 
condensavit.  Haec  ejus  verba  sunt : 

“  Dyspepsia. — Anorexia,  nausea,  vomitus,  in¬ 
flatio,  ructus,  ruminatio,  cardialgia,  gastrodynia ; 
pauciora  saltem  vel  plura  horum  simul  concur¬ 
rentia,  plerumque  cum  alvo  adstricta,  et  sine  alio 
vel  ventriculi  ipsius,  vel  aliarum  partium,  mor¬ 
bo.” 

S£f*}  ;fl  -  ■'  ‘  '  l-f‘  "  ■'  r  ^  ... 

Eundem  morbum  J.  M.  Good,  in  speciem  ge- 
nens  quod  Limosis  ei  est,  diminuit.  His  verbis 
definit : 

“  Dyspepsia ,  Indigestion . — The  appetite  fas- 
tidious ;  the  food  digested  with  difficulty ;  habi- 
tual  costiveness.” 

Dyspepsia,  pro  causis  suis,  dividi  in  species  so¬ 
let,  apud  vulgus  medicorum  ;  sed  Nosologi  recen¬ 
tiores  omnes  divisiones  negligunt.  Ut  plerique 
alii,  morbi,  in  idiopathicam  et  symptomaticam 
diduci  debet :  nam  saepenumero  errant  medici, 
qui  talem  distinctionem  minus  curant.  Idiopa¬ 
thica  lenta  est,  nec  subito  in  malum  pestiferum 

desinere  solet ;  dum  Symptomatica  saepissime  e 
causis  gravissimis,  citoque  lethalibus,  nascitur. 
Alia  divisio  secundum  causas  notior  est.  Itaque 
Cardialgia ,  Gastrodynia ,  Inflatio  et  caetera  sig¬ 
na  in  Culleni  definitione  notata,  multos  apud 
medicos,  ut  species  morbi  diversae  habitae  sunt, 
vel  etiam  ut  genera  distincta. 

~  Iffi 

mndb  oorA  '.'A ,  ■ .  \  •  n  mitate  meo  «I 

DE  DYSPEPSIAE  HISTORIA. 

«ammxib  «qua  ini  jns uxp  pvQ.  fJiuiaha  ohiwuQ 

Inflatio,  vel  eructatio  levis,  minime  injucun¬ 
da,  primum  Dyspepsiae  signum  est ;  et  adeo  fre¬ 
quens  apud  optima  fruentes  valetudine  existit,  ut 

*  *  ~ 

sine  aliis  malis  comitantibus  nullam  cruditatis 

**"  ‘  4  ~ •  •  ■  JL 

suspicionem  movere  solet.  Sed  aeris  in  ventricu¬ 
lo  paulo  amplior  collectio,  qualis  brevi  insequitur, 
ingrata,  dolorifica  est ;  atque  tam  distentione  illi¬ 
us  cum  manet,  tam  motibus  crebris  molestis  qui¬ 
bus  ructu  expellatur,  aegrum  haud  mediocriter 
torquere  consuevit.  Pejus  vero  est,  si  intestina 
simul  eodem  aere  morboso  tensa  sint,  scilicet,  sep¬ 
to  transverso  difficillime  descendente,  et  inspirati¬ 
one,  quae  inde  pendet,  vix,  sine  conamine  quodam, 
absolvenda.  Sed  huic,  utcunque  molesto  signo. 

cito  accedit  Cardialgia.  Dolor  est,  anxietas, 
ponderis  sensus,  ardor  quasi  circa  cardiam  urens, 
saepe  cum  nausea  et  desiderio  hujus  materiae  eji¬ 
ciendae.  Ejecta  saporem  acidum  in  ore  relinquit, 
et  dentes,  qualiter  acidis  fieri  consuevit,  sensu  illo 
dirissimo,  dolente  vibrante,  claudere  prohibente, 
afficit.  Saepe  quoque  faucium  membranam  rodit, 
inflammat :  atque  in  solutionem  brassicae  excep¬ 
ta  eam  statim  rubefacit.  Omnia  haec  post  cibum 
exasperantur ;  magis  vero  aliis  quam  aliis  cibis. 
Quando  adsunt,  Dyspepsiam,  uti  supra  diximus, 
constituunt;  et  multi  mortales  longam  vitam  cru¬ 
ditatis  et  hypochondriasis  transigunt,  nec  alio  aut 
graviore  dyspepsiae  indicio  occupati. 

Plerumque  tamen  caetera,  et  graviora  superve¬ 
niunt.  Fastidium  cibi  maximum  fit,  quo  augen¬ 
te,  et  cupiditas  ejusdem  pene  aboletur,  ut  etiam 

^  i"  'i  V  i0; 

vacuo  ventriculo:  nausea  et  vomitus, fortasse  bilio¬ 
sus  vel  mucosus,  urgere  perstant.  Dolor,  modo, 

.  •  er  h  F  # 

urens,  modo  spasmodicus,  totam  regionem  ventriculi 
obtinet,  et  pauculis  deorsum  adintestina  devolviper- 

cipiuntur.  Alvustorpet,  vel  cum  diarrhoea  quadam 
abnormi  adstrictio  ejus  alternat.  Torpor  tamen 
frequentior  est ;  atque  quantus  medicamentis  fu- 

t  j 

gari  nesciat,  post  singulas  purgationes  arte  factas, 

redire  solitus.  Eadem  de  causa  haemorrhoides 
circa  rectum,  aliquando  et  vermes  ascarides  dicti 
se  ibidem  ostendunt :  quin  venter  tumidulus,  tor¬ 
mina  sine  flatu  vel  diarrhoea  finita,  narium  et  ani 
pruritus,  vermium  lumbricorum  et  taeniarum  in 
intestinis  superioribus  suspicionem  praebent. 

Sub  iisdem  vero  indiciis  valetudo  generalis  sa¬ 
tis  firma  esse  potest,  et  vita,  utcunque  his  malis 
vexata,  per  intervalla  fermentationis  gastricae, 
sedentium  ac  absorbentium  ope,  satis  jucunde 
transigitur.  Sed  cum  vomitus  et  nausea,  proles¬ 
que  eorundem  anorexia,  vehementes  sunt,  corpus 
non  amplius  alitur  ;  aeres  foetidos  eructat,  cibum 
parum  mutatum  per  inferiores  partes  dejicit.  Mem¬ 
bra  omnia  corporis  languescere  incipiunt ;  sed  ea 
maxime  ad  motum  voluntarium  pertinentia,  ante 
omnia,  musculi  qui  quidem  non  tantum  langues¬ 
cunt,  hebescunt :  sed  volumine  ac  soliditate  immi- 
nutis,  mollescunt,  collabuntur. 

Genus  nervosum  itidem  afficitur ;  mobilior, 
minus  tamen  efficax,  minus  animi  imperio  obse¬ 
quens  ;  aut  si  obsequens,  incertum,  vacillans.  Ani¬ 
mus  ipse  debilior,  iracundus,  morosus,  meticulosus 
pravae  suspicionis  plenus,  omniaque  dira  sibi  omi- 
nans.  De  valetudine,  de  morbo  quodam  horri- 

do,  interno,  ipsis  medicisque  multis  suis  ineffabi¬ 
li,  incognito,  inexpugnabile,  dyspeptici  graviores 
perpetuo  delirant.  Raro  tamen  timores  istos  in¬ 
faustos  rei  eventu  confirmatos  vident ;  sed  utcun¬ 
que  firmus  sagaxque  fuerit  animus,  quantumcun¬ 
que  de  morborum  corporis  ortu  et  progressu  eru¬ 
ditus,  reducibus  signis,  timores  mortis  morbive  in¬ 
terni  pariter  redire,  vanaque  formidine  ipsum  ter¬ 
ritare  solent.  Nec  tamen  semper  mala  haec  in¬ 
dicia  fallunt.  Saepe  ex  tanta  macie  atque  debili¬ 
tate,  in  hydropem  fractus  et  jam  semimortuus  ae¬ 
ger  decidit ;  saepe  ex  acrium  in ‘ventriculo  ita  de¬ 
bilitato  copia  acerbitate,  commoratione  supra  mo¬ 
dum,  ille  aut  ulcere  vetusto  occupatur,  aut  scirrho 
cardiae  pylorive  in  carcinoma  facile  abeunte. 

Nec  defuit  Gallis  Broussaeus  suus,  qui  om¬ 
nem  Dyspepsiam  nil  nisi  Gastritidem  longam  es¬ 
se  perhibeat.  Certe  multae  Dyspepsiae  causae, 
inflammationem  ventriculi  gignunt,  atque  omni 
tempore  gignere  tendunt. 

Quinetiam  alia  organa,  ex  solo  partium  consen¬ 
su,  in  affectus  gravissimos  conjicit.  Per  longum 
morbi  tempus  caput  plurimis  vehementer  dolet. 
Tormina,  Obstipationem,  Colicam,  Diarrhoeam, 
in  intestinis  plerumque  excitari,  jampridem  dixi- 

mus ;  et  quam  perpetuo  hepar  in  Dyspepsia  la¬ 
borat,  medicus  nemo  est  qui  non  cognoverit.  Mi¬ 
rum  enim  ob  consensum  inter  ventriculum,  et  hoc 
viscus  ;  alterum  vix  affici  potest  quin  alterum  una 
laedatur,  tantum  iis  fere  in  omnibus  consortium 
est.  Languente  ergo  ventriculo,  sanguis  ejus  ve¬ 
nosus  lente  venae  portarum  hepatique  redditur ; 
lente  chymus  imperfectus  quem  duodeno  trans¬ 
mittit,  ductus  biliferos  in  transitu  stimulat ;  un¬ 
de  fit  tam  sanguinis  quam  bilis  in  canalibus  he- 
patis  restagnatio.  Hinc  intestina,  stimulo  suo, 
bile  fraudata,  uti  decet,  non  se  contrahunt,  et 
stercus  ad  rectum  aegre  et  vix  nisi  coacta  demit¬ 
tunt.  Contra,  si  forte  hae  duae  causae  inten¬ 
duntur,  fluxus  bilis  redundat,  diarrhoeam  bilio¬ 
sam  valde  incommodam  inducit ;  vel  vomitum  in 
ventriculum  per  pylorum  refluens  biliosum  gig¬ 
nit.  Denique,  stagnando  in  viis,  aut  icterus,  aut 
hepatitis  chronica  saepe  gignitur. 

Renes  nonnullis  vitia  ventriculi  ex  cruditate 
participant,  secretione  sua  vitiata.  Hinc  quibus 
inflationes  sunt,  sabulum  in  urina,  dolores  per  vi¬ 
as  ejus  admodum  familiares. 

Pulmones  affectu  quodam,  a  phthisi  vix  aut  ne 
vix  quidem  dignoscendo,  cum  tussi  purulenta,  hec- 

tica,  pectoris  dolore,  corporis  macie,  haud  raro  apud 
dyspepticos  correpti.  Wilsonus  Phillip  de 
eo,  sub  nomine  Dyspepsiae  phthisicae,  praeclare 
egit ;  et  is  morbus  utique  cum  vera  et  desperanda 
phthisi  nonnullis  confunditur.  Quin  et  tussis 
antiqua  sicca  est,  plurimis  diu  Dyspepsia  vexatis. 
Cor  autem,  prae  omnibus  aliis  musculis,  cum  ven¬ 
triculo  in  Dyspepsia  consentit.  Equidem  Syn¬ 
cope  in  hac  adeo  frequens  est,  ut  iis  exemplis  ubi 
gravior  extaret,  veteres  nomen  specificum  Car - 
diacon  tribuerunt.  Quin  haud  levis  suspicio  est, 
anginam  pectoris  et  alia  quaedam  cordis  mala  or¬ 
ganica,  a  Dyspepsiae  saepe  pertinace  originem 
suam  deduxisse.  Illa  utique  raro  non  cum  ea  co¬ 


pulantur, 


idi/fi 

Palpitatio  cordis  alia  ejus  affectio  est,  ad  Dys¬ 
pepsiam  fere  pertinens.  Sclicet  genere  nervoso 
ac  musculoso  debilitato  mobilioreque  facto,  causae 
quaevis  leviculae  vehementes  ejus  contractiones  ci¬ 
ere,  valent :  maxime  cum  eadem  debilitas  sangui¬ 
nis  propulsioni,  per  vasa  obstet,  ideoque  eum  cona- 
tum  ad  rectificationem  aortae  apud  arcum  suum, 
quae  causa  est  praecipua  pulsationis  cordis  in  cos- 
tas,  omnis  seu  sani,  seu  morbose  validi,  augeat. 

-  1  '•  '  1  '  ! t  l  i.  *  A 

Postremo,  Dyspepsia  mala  ejus  saepissime  ad  cu¬ 
tem  extendit.  Herpetes  ac  impetigines,  forsan  et 
ipsam  Scabiem,  huic  origini  omnes  attribuunt ; 
nec  praeter  contagiosas  eruptiones,  ulla  detur  cu¬ 
tis  defaedatio  quae  non  ad  pravam  ventriculi  alvi¬ 
que  conditionem  referri  posset.  Nuces,  musculi, 
pisces,  ova,  et  similia,  eruptiones  istiusmodi  multis 
unam  intra  horellam  genuerint ;  et  pauci  mortali¬ 
um,  usum  eorundem  alimentorum  diuturnum  im¬ 
pune  ferre  possunt. 

Masculos  prae  foeminis,  juvenes  prae  infantulis, 
pueris,  senibusve,  afficere  solet,  etiamsi  nulla  pror¬ 
sus  immunis  sit  aetas.  Ne  vitae  quidem  victus  ve 
genus  ullum  prorsus  immune  reperias.  Denique, 
nulli  genti,  nulli  orbis  terrarum  plagae,  parcit. 
Sed  boni  extant  auctores,  Anglo-americanos  prae 
aliis  cultis  nationibus,  valde  obnoxios  esse  :  dum 
medicis  quasi  religio  est,  eam  formam  quam  Py- 
rosin  vocant,  Scotis ,  Helvetiis ,  aliisque  mon¬ 
ticolis,  ut  vitium  gentili  tum  referre. 

Pauperes  quoque,  rquos  vitae  conditio  frugibus 
solis  se  alere  cogit,  in  Dyspepsiam  valde  proclives 
existunt.  Artifices  demum  plurimi,  scribae  intra 
domum  totum  diem  consumentes,  nec  aeris  recen¬ 
tis  stimulo  utentes,  huic  malo  haud  mediocriter 

obnoxii.  Nec  silentio  praetereundi  sunt  ii  qui 
Dyspepsia  sympathica  laborant.  Imprimis,  ma¬ 
tronae  utero  dum  gerunt  Dyspepsia  miserrime  af¬ 
fligi  solent ;  et  virgines,  quibus  menstrua  haud  ri¬ 
te  fluunt,  eodem  morbo  supra  modum  vexantur. 
Utraeque  siquando  leucorrhea  occupeverit,  per 
eam  ventriculo  haud  leviter  laborant.  Hepatici, 
demum,  hystericae,  alvo  adstricta  detenti.  Dys¬ 
pepsiae  admodum  obnoxii,  raro  quidem  liberi,  vi¬ 
dentur. 


DE  CAUSIS. 

Morborum,  sicuti  aliorum  casuum,  raro  sim¬ 
plex  causa  est ;  nimirum  diversae  admodum  res 
ad  eundem  effectum  praestandum  conferre  viden¬ 
tur.  Harum  quoque  aliae  hominem  tantum  ad 
morbum  proclivem  reddunt,  sed  ita,  ut  sine  his 
morbus  non  fieret :  aliae  eum  excitant  in  homine 
proclivi  facto  :  nec  paucae  ex  iis,  modo  proclivita¬ 
tem,  modo  ipsum  malum  super  inducunt :  praeser¬ 
tim  in  nostro  morbo,  Dyspepsia. 

Tertia  vero  eventuum  series  est,  inter  causam 
excitantem  admotam,  et  signa  morbi  manifesta  in- 

tercedentium  ;  et  haec  a  nonnullis  morbi  ratio , 
morbi  theoria ,  vel  causa  ejus  promioca  dicitur  ; 
etiamsi  sermo  accuratior  esset  si  ejfectus  prooci- 
mus  seu  ultimus  denominaretur.  Causa  igitur 
sub  tribus  his  generibus  considerare  oportebit. 

1.  De  Causis  Praedisponentibus — Tantus  in¬ 
ter  principes  corporis  partes  atque  ventriculum 
subsistit  consensus,  ut  fere  omnia  quae  aliquam  ex 
illis  multum  debilitant,  vel  diu  irritant,  hunc  ad 
dyspepsiam  proclivem  reddunt.  Sic  infinitae  af¬ 
fectiones  cutis,  uteri,  hepatis,  ad  eamdem  dispo¬ 
nunt  ;  nec  minus  varia  mala  generis  nervosi. 
Quaecunque  autem  ipsi  ventriculo  nocent,  eodem 
vehementius  ad  huc  tendunt.  Sic  stimulantia  et 
narcotica  omnia,  amara,  antispamodica,  diu  adhi¬ 
bita,  vim  fibrae  muculosae,  fortasse  et  nervosae 
quoque  exhauriunt,  frangunt,  ad  dyspepsiam  le¬ 
vi  de  causa  facile  suscipiendam  ventriculum  pro¬ 
clivem  reddunt.  Porro,  aetas  j  uvenilis,  tempera¬ 
mentum  sanguineum,  fabrica  quaedam  haere- 
ditaria,  a  parentibus  derivata,  vita  sedentaria,  ani¬ 
mi  effectus  vehementiores,  obstipatio  alvi,  diarrho¬ 
ea,  vel  quaevis  insolita  ejusdem  affectio  diuturna, 
ad  pravam  concoctionem  seu  dyspepsiam,  mire  dis- 

ponunt.  Insolita  quoque  ventriculi  distentio,  vic¬ 
tus  herbaceus,  vel  ex  frugibus  solis,  aut  rebus  de- 

/ 

mum  aegre  concoquendis,  confectus,  causa  prae- 
disponens  tandem  evadit. 

2.  Causae  Eoccitantes. — Multi  perdocti  medi¬ 
ci  unicam  esse  causam  Dyspepsiae  excitantem  con¬ 
tendunt  ;  nimirum,  victum  concoctu  difficilem ,  et 
fermentationem  in  ventriculo  statim  subeuntem. 
Sed  hoc  falsum  est. 

Quamvis  enim  saepenumero  a  rebus  ejusmodi 
fermentescentibus  originem  ducere,  nunquam  non 
foveri,  morbus  videatur  ;  infinita  pene  exempla  oc- 
curunt,  ubi  is  excitatus  est  causis  a  vitio  cibi  quo¬ 
cunque  alienissimis.  Affectus  animi  vehemens  et 
subitus,  inopinatus  ;  vehemens  quoque  et  subito 
post  plenum  cibum  exercitatio  ;  quin  flexio  corpo¬ 
ris  eodem  tempore  nimis  frequens  vel  diuturna ; 
ictus  demum  epigastrio  tunc  violenter  impactus, 
Dyspepsiam  plus  minus  longam  vel  sanissimo  su¬ 
perinducet. 

Sic  ubi  nihil  fere  in  victus  genere  medicus  cri¬ 
minari  potest ;  vita  sedentaria,  studium  intensum ; 
venus  nimia;  abnormis  frigus,  vel  calor  nimius,  cor¬ 
pori  admotus  ;  vestes,  praesertim  caligae  calceique, 

madidi,  j  usus  caffaeae,  theae,  tabaci,  spirituum  ar¬ 
dentium,  opii,  irritatio  vel  morbosa  quaevis  condi¬ 
tio  plurimum  illarum  partium  quae  cum  ventri¬ 
culo  consentiunt ;  denique  aqua  calida,  vel  etiam 
frigida,  vel  res  quaedam  natura  non  ibi  mutandae, 
in  ventriculum  conjectae ;  Dyspepsiam  gravissi¬ 
mam  vix  curandam  gignunt. 

Origo  longe  frequentissima  in  cibo  est ;  qui 
nullo  discrimine,  in  ventriculo  prius  debilitato, 
quasi  congestus  renovatusque  ante  quam  ad  coctio¬ 
nem  tempus  datum  fuerit,  ibi  que  cum  liquoribus 
fermentantibus,  fermentatis  vegetabilibusque ,  ad 
hanc  conditionem  aptissimis  commixtus ;  citissi¬ 
me  in  gasia  et  acetum  ruit ;  chymo  parco,  nec 
ad  alendum  salubri,  in  duodenum  descendente. 
Hinc  perpetua  fere  cardialgia  urgetur  miser. 

3.  De  Morbi  Ratione  seu  Causa  Proxima . — 
Hanc  Cullenus  in  majore  fibrarum  musculosa¬ 
rum  debilitate  posuit ;  ut  Succus  Gastricus,  ad 
cibum  solvendum  natus,  aut  parce,  aut  morbide 
et  maligne  secerneretur  :  quo  facto,  cibus  in  chy - 
mum9  ut  decet,  non  mutatur.  Alii  putant,  crus¬ 
tam  mucosam  in  ventriculo  haerere  ;  alii  acidum 
quod  omnia  ingesta  fermentescere  cogat ;  alii  bi- 

lis  refluxum  ;  sed  hae  omnes  praeter  primum  ra¬ 
tiones  signa  dyspepsiam  cuncta  explicare  neque¬ 
unt. 


DE  PROGNOSI. 

v  o;  -o  m  ifuohlnsrr  m 

Prognosis  in  hoc  morbo  quod  ad  vitam  spec¬ 
tat  nunquam  fere  mala  est:  si  enim  juvenem  oc¬ 
cupaverit,  plerumque  praegressu  aetatis  recedere 
videtur :  atque  si  aeger  jam  annis  provectus  sit, 
morbus  adhuc  brevior  esse  consuevit ;  in  neutro 
lethalis  evadit,  nisi  pertinacibus  illis  exemplis  om¬ 
ni  medicinae  resistentibus.  Si  quando  vero  Scir- 
rhum  cardiae  vel  Pylori  vel  Hydropem  genuerit, 
prognosis  admodum  infausta  evadit.  Auctor  ta¬ 
men  est  Cl.  Doctor  W.  Phillip,  terminationem 
ejus  injspeciem  Phthiseos  quandam,  plerumque  ad 
sanitatem  perduci :  sed  cum  distinctio  inter  Ph- 
thisin  Tuberculosam,  et  Phthisin  Dyspepticam 
perquam  difficilis  sit,  medicum  cautissime  hic 
praesagire  decet. 


DE  DIAGNOSI. 


Dyspepsia  idiopathica ,  a  symptomatica ,  per 

signa  morborum  comitantium  propria,  distingui¬ 
tur  :  atque  prout  haec  plus  minusve  manifesta  sint, 
erit  discriminatio  magis  minusve  facilis.  Hepa¬ 
titis  chronica,  omnium  frequenti ssimus  comes  est, 
aegerrimeque  dignoscitur.  Plerumque  tamen  do¬ 
lor  quidam  in  summo  humero,  vel  ad  scapulos/per- 
cipitur.  Hypochondrium  affectum  nonnihil  tu¬ 
met  ;  hilis  aut  non  fluitfaut  per  intestina  exundat ; 
oculi  quod  album  esse  debet,  flavescit ;  universa 
cutis  plumbeo  colore  tingitur ;  homo  in  latus  si¬ 
nistrum  haud  sine  difficultate  quadam  discumbit, 
saltem  non  diu  super  eodem  jacere  potest.  Lon¬ 
ge  plurimis  quidem  Hepaticis,  pressus  digitorum 
sub  costarum  dextrae  partis  infimarum  margine, 
dolorem  satis  manifestum  gignit ;  quo  indicio 
praesente,  caeteris  fere  diagnosticis  supersedere  li- 
cibet ;  quamvis  tum  etiam  similis  pressus  sub  mar¬ 
gines  costarum  sinistri  lateris,  ne  imaginatio  pro 
sensu  aegro  imponat,  adhibere  debet.  Saepius 
vero  fallit  splenitis,  utpote  qui  ipse  rarus  morbus, 
nullam  sui  suspicionem  diu  movet ;  sed  ab  initio 
dyspepsiam  comitem  habere  consuevit.  Nisi  ta¬ 
men  tumor  extrinsecus  se  prodat,  vel  dolor  inter 
cibum  ingerendum  augescat,  nullam  certam  dis¬ 
tinguendi  rationem  cognovi. 

Scirrhi  quoque  Cardiae ,  vel  Pylori  ventriculi, 
haud  ita  raro  Dyspepsiam  simulant. 

Scirrhus  cardiae  indicatur  difficili  cibi  solidi  im- 

primis  devoratione,  deinde,  progredientem  orbo,  po¬ 


tionis  in  ventriculum  descensu  ;  saepe  cum  spasmis 

10  j 

et  suffocationis  sensu,  rejectione  ingestorum  per  os 
finitis.  Nonnullis  ejusmodi,  inter  devorandum  to¬ 
tum  corpus  in  convulsiones  conjicitur,  ut  auctor 
est  Monro  Tertius,  “  Morbid  Anat.,”  p.  328. 

Scirrhus  pylori  his  signis  cognoscitur.  Cibus 
secunda  vel  tertia  post  cibum  hora  rejicitur,  saepe 
cum  liquore  nigro  foetido  aut  sanguine  ipso.  Non- 
nunquam  tumor  Pylori  in  Epigastrio,  vel  regi¬ 
one  etiam  umbilicali,  manu  tangendus  est.  Pul¬ 
sus  90.  vel  110.  numeratur,  tandem  cum  febre 
hectica ;  vomitus  cum  ventriculi  dolore  est :  sae¬ 


peque  sub  morbi  initio  humorem  acidum  copiosum 
rejiciens.  Quod  ad  phthisin  attinet,  non  multum 
fide  dignum  reperimus.  Procul  dubio  Dyspepsia 
haud  ita  raro  phthisin  aemulatur,  id  quod  scriptis 
suis  docuit  C.  Wilsonus  Philip.  Necne  vero 
ulla  dentur  certa  signa,  veram  a  simulata  discer¬ 
nentia,  haud  facile  dictu  est. 

Sanatur  fortasse  Phthisis  Dyspepsiae  equitando. 


c 

peregrinando,  exercitando :  at  quis  tuberculosam 
formam  hoc  modo  aliquando  curatam  fuisse,  contra 
tot  tantaque  testimonia  negare  auderet  ?  Adsunt 
pectoris  dolor,  tussis  purulenta,  febris hectica,  utris¬ 
que  :  atque  sola  via  ad  diagnosin,  e  morbi  historia 
petenda  esse  videtur.  Nimirum,  si  signa  dyspep- 
tica  diu  vexaverint,  atque  indies  pejora  evaserint, 
hisque  mala  phthisica  paulatim  accesserint  ;  nec 
alia  eorum  causa  tum  patente,  veri  haud  absimile 
erit,  Dyspepsiam  iisdem  originem  praebuisse. 


DE  CURATIONE. 

Quanquam  haec  affectio  medicorum  ingenia 
per  tot  saeculorum  exercuerit,  nemo  adhuc  certum 
remedium  invenit.  Duo  consilia  medendi  se  of¬ 
ferunt.  Primum ,  ut  vis  ventriculi,  ideoque  secre¬ 
tio  naturalis  redintegretur ;  secundum,  ut  victu 
alioque  regimine  corporis,  ne  ulla  interea  causa  ex¬ 
citans  nova  accedat,  caveatur.  Ad  primum  consili¬ 
um  nulla  vel  saltem  mediocris,  irritatio, vel  sedatio; 
minor  ventriculi  distentio,  roborantia  varia, sive  in¬ 
terna  sive  externa,  praecipue  conferent :  et  summo¬ 
pere  vitandae  erunt  omnes  morbi  causae  excitantes. 

Distentio  praecipue  oritur  a  nimia  cibi  ingesti  co¬ 
pia  ;  a  nimia  ejusdem  fermentatione,  aerisque  evo¬ 
lutione  ;  qualem  acidum  in  ventriculo  retentum, 
natura  ipsius  cibi  ad  eandem  prona,  vel  res  jam 
fermentescentes  huic  adjectae,  excitare  consue¬ 
runt.  Porro  effectus  pene  distentione  similis  nas¬ 
citur  a  ventriculi  compressione ;  sive  a  ligaturis 
circa  corpus,  sive  ab  eodem  nimis  diu  aut  vehe¬ 
menter  antrorsum  flexo ;  sive  ab  aucta  mole  or¬ 
ganorum  circumtangentium  ;  qui  ideo  vitandus 
erit,  haud  minus  quam  antecedentia.  Si  acidum 
adsit  ventriculo,  magnesia  usta  vel  calce,  pro  alvi 
conditione  jam  optanda,  saturetur. 

Si  cibus  nimis  facile  effervescat ,  vel  per  se  vel 
per  fermentanta,  ut  vinum,  cerevisiam  ei  admixta, 
mutetur  in  carneum,  cum  potu  aquoso  aut  alcoho¬ 
lico,  quia  nunquam  in  aeres  resolvi  solent.  Hoc 
modo  quoque  injuriam  ex  ampliore  cibi  volumine 
effugiat  aeger  :  quod  si  minus,  tum  per  intervalla 
breviora  cibus  assumptus,  cupiditatem  acriorem, 
ventriculo  valde  noxiam,  facile  levabit. 

Irritationem  pene  eodem  modo  mitigare  potest 
aeger  ;  sed  si  saburra ,  vel  res  diu  non  concoctae 
in  ventriculoque  computrescentes,  nauseam,  vomi¬ 
tum,  vel  universam  anxietatem  suscitare  videan- 


DE  DYSPEPSIA. 


20 


tur,  tum  vomitorio  et  opiatis  quieti  aptior  condi¬ 
tio  quaerenda  erit.  Nec  male  pejora  mali  exem¬ 
pla  hoc  ritu  incipiant  medici  curare. 

Sedantia  omnia  quae  nocere  videntur,  tabacum, 
vinum,  vinosa  alcoholica,  opium,  thea,  caffaea,  dili¬ 
genter  evitanda  sunt ;  quin  si  effectus  eorum  diu 
restent,  etiam  stimulantibus  opus  erit,  ut  ventri¬ 
culus  sensum  sibi  naturalem  recipiat.  Roboran¬ 
tia  vero  aut  in  ventriculo,  aut  universo  corpore, 
vim  suam  manifestant.  Primi  generis  sunt  sti¬ 
mulantia  varia  metallica  ;  Tinctura  Muriatis  fer¬ 
ri,  Carbonas  Ferri  praecipitatus,  Pilulae  Sulpha- 
tis  ferri  compositae  :  Oxydum  Zinci,  Oxydum 
Bismuthi ;  Sulphas  cupri,  ammoniaretum  cupri : 
Pilulae  Hydrargyri ;  Nitras  iVrgenti.  Proxima 
his  veniunt  acida  fossila,  Sulphuricum,  Muriati¬ 
cum,  Nitricum,  et  hoc  ultimum  sub  -forma  balnei, 
quoque  prodest.  Omnibus  tamen  fossilibus  crimi¬ 
ni  datur,  quod  diu  adhibita  ventriculum  debilitent  ; 
et  laudatissima  acidi  sulphurici  forma,  acidum  sul¬ 
phuricum  aromaticum,  hoc  vitio  non  omnino  ca¬ 
ret.  Astringentia  vegetabilia ,  minus  hac  qui¬ 
dem  causa,  culpantur  ;  sed  alvum  torpidam  red¬ 
dunt  ;  et  copiosius  sumpta,  Dyspepsiam  augent. 
Hujusmodi  sunt  Kino,  Catechu,  Decoctum  Quer- 

cus  Roboris,  Haematoxylon  Campechianum,  Cor¬ 
tex  Salicis  fragilis,  Tinctura  Gallarum,  Rheum 
palmatum,  Vina  rubra,  cerevisiae  multae,  Alco¬ 
hol,  Aether,  acida  vegetabilia,  quae  omnia  suis 
auctoribus  placuerunt.  Postremo,  amara  multa 
ventriculo  robur  conciliant ;  sed  ratione  prorsus 
incognita.  Tritum  est,  cibi  cupiditatem  augere, 
ideoque  plus  alimenti  ut  ingeratur,  efficere.  Sed 
quid  efficit  ut  hoc  novum  alimentum  rite  conco¬ 
quatur  f  Sine  enim  concoctione,  pro  rata  parte 
laedet  cibus  superfluus ;  ut  Dyspepticis  fit,  qui 
nimiam  hujus  copiam  plerumque  ingurgitant. 

Quin  et  amara  tandem  inertia  evadunt,  vel  eti¬ 
am  noxia ;  quod  simplici  stimulanti  ingesto  vix 
contingit.  Amara  optima  sunt  Tinctura  Quassiae, 
Cinchona,  Tinctura  Cinchonae  composita,  Sulphas 
Quiniae,  Gentianae  extractum,  vel  Tinctura;  Tinc¬ 
tura  Aloes  et  Myrrhae,  Strychnus  nux  Vomica  in 
pulvere,  sulphas  Strychniae ;  extractum  et  infu¬ 
sum  Anthemidis  nobilis,  Centaurii  minoris,  et  mil¬ 
le  alia  hujusmodi.  De  quibus  omnibus  roboran¬ 
tibus  internis  illud  notandum  est,  singula  fere 
singulis  convenire  ;  nec  temere  mutanda  esse,  ni¬ 
si  obesse  plane  visa  sint.  Roborantia  Externa 
sunt  corporis  exercitatio,  gestatio,  frictio,  lavatio. 

Exercitatio  citra  fatigationem  esse  debet,  plerum¬ 
que  citra  sudorem ;  nec  nisi  intervallo  bihorii 
post  cibum  sumptum  ;  neque  ejus  demum  generis 
quae  ullo  modo  ventriculum  premat.  Gestatio 
in  equo  optima  est,  atque  saepe  sine  alio  quovis 
auxilio  Dyspepsiam  fugat.  Sed  in  curru  vel  lec¬ 
tica  vectura  summo  saepe  auxilio  est ;  praesertim 
debilioribus  timidisque.  Frictio  plerumque  cum 
Balneo  tepido  conjungi  debet,  utpote  cui  calor 
quidam  motusque  vasorum  cutis  multum  opitu¬ 
lentur.  Nihil  certe  conditionem  membranae  mu¬ 
cosae  ventriculi  magis  corrigere  tendit,  quam  libe¬ 
ra  cutis  actio,  sive  haec  ad  exhalationem  sive  ad 
circulationem  ejus  sanguinis,  spectet.  Frictione 
qui  rite  utuntur,  cum  balneo,  vix  ventriculo  labo¬ 
rant,  nisi  hoc  pessime  per  cibum  potumque  abu¬ 
tuntur.  Aliud  et  optimum  Dyspepticis  remedi¬ 
um  praestat  balneum  frigidum,  vel  quod  'pluviale 
dicitur. 

Spongia  quoque  ex  frigida  corpus  quotidie  ma¬ 
defacere  nihil  nocet.  Sed  praecipuum  remedium 
ex  secundo  consilio  proposito,  ducendum  est.  Vic¬ 
tus  enim  ex  iis  rebus  quae  non  effervescunt,  po¬ 
tusque  ;  exercitatio  liberalis  quotidiana,  animi  hi¬ 
laritas  ;  longe  plurima  hujus  exemplar  in  sanita- 

tem  perducere  valebunt.  Hoc  modo  enim  cavetur 
nimia  ventriculi  distentio ;  cavetur  saburra,  ni¬ 
miaque  illius  receptaculi  soli  citatio,  quae  fere  ma¬ 
li  origo  est :  alitur  demum  corpus  probe,  et  quod 
deponendum  est  aequaliter  et  copiose  per  omnes 
ejus  partes  distribuitur,  exercitatione  motum  cor¬ 
dis  intestinorum  diversorumque  excretionum  re¬ 
ceptaculorum  accelerante. 

Quin  si  alvus  sub  victu  carneo  nonnihil  tor¬ 
pescat,  acceleretur  ipsa  quoque  purgantibus  cali¬ 
dis  roborantibus,  Pilulis  Aloes,  Colocynthidis, 
Pilulis  Rhei  compositis  ;  Sub-muriatis  Hydrar- 
gyri,  vel  ipsius  Hydrargyri.  Quod  si  parvum 
aegro  commodum  sit  balneo  frictioneque  uti,  Dia- 
phoretica,  ex  quibus  sarsaparilla,  antimonium,  his 
substitui  possunt,  et  curationem  optime  promove¬ 
bunt.  Lenia  quoque  stimulantia,  ut  alcohol  dilu¬ 
tum,  thea  vel  caffaea  sine  saccharo  et  lacte,  cibum 
ventriculo  conciliant,  et  pro  stimulo  rerum  nocen¬ 
tium  quae  fermentescunt,  solatium  praebent,  ni 
copia  superet.  Caro  quae  plus  alat,  quaeve  homi¬ 
ni  laboranti  forte  gratior  sit,  seligenda  est.  Nec 
ullo  modo  melius  haec  coquitur,  quam  super  pru¬ 
nas  ossando. 

Ne  fastidium  hujus  unici  et  perpetui  cibi  nimis 

subito  occupet,  tempora  cibandi  differri  debent, 
quo  acrior  cibi  cupiditas  redeat.  Si  diutius  ferre 
hanc  carnem  omni  vegetabili  viduam  se  posse  ae¬ 
ger  neget,  tum  panis  bis  coctus,  qualis  nautis  da¬ 
tur,  aqua  fortasse  mollefactus,  sed  parcissimus,  ut 
adjiciatur  licebit.  Sed  omnia,  sive  carnes  sive  pa¬ 
nificia  sint,  igne  nimis  indurata  sive  adusta  vita¬ 
ri  debent :  et  nunquam  alvi  conditio  negligenda 
est ;  medico  tam  fluxum  tam  adstrictionem  ejus 
minimam  assidue  corrigente.  Tali  victui,  tali  ex¬ 
ercitationis  regiminisque  curriculo,  pleraque  recen- 
tiora  dyspepsiae  exempla  cedent ;  et  vetustiora, 
jam  que  nullo,  uti  videtur,  remedio  sananda,  leva¬ 
mentum  insigne,  pretioque  laboris  dignum,  inde 
percipient. 


FINIS. 


